CELEX: 52020PC0117
Language: el
Date: 2020-03-31
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.3.2020
            COM(2020) 117 final
            2020/0046(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα σε σχέση με την προβλεπόμενη έκδοση αποφάσεων που είναι αναγκαίες για την ορθή λειτουργία του καθεστώτος της ΕΕ για τον έλεγχο των πλοίων από το κράτος του λιμένα, όπως καθορίζεται στην οδηγία 2009/16/ΕΚ
                  1
               .
            
            
               2.Πλαίσιο της πρότασης
            
            
               2.1. Το μνημόνιο συνεννόησης του Παρισιού για τον έλεγχο των πλοίων από το κράτος του λιμένα
            
            
               Το μνημόνιο συνεννόησης του Παρισιού (στο εξής: ΜΣ του Παρισιού) προβλέπει ένα καθεστώς διεθνούς ελέγχου των ξένων πλοίων σε άλλους εθνικούς λιμένες από τους αξιωματικούς ελέγχου του κράτους του λιμένα με σκοπό την επαλήθευση ότι η ικανότητα του πλοιάρχου, των αξιωματικών και του πληρώματος του πλοίου, και η κατάσταση του πλοίου και του εξοπλισμού του συμμορφώνονται με τις απαιτήσεις των διεθνών συμβάσεων και ότι το πλοίο είναι επανδρωμένο και λειτουργεί σύμφωνα με το εφαρμοστέο διεθνές δίκαιο. Το ΜΣ του Παρισιού υπογράφηκε στις 26 Ιανουαρίου 1982. 
            
            
               Οι διαδικασίες και τα εργαλεία του ΜΣ του Παρισιού ενσωματώθηκαν στην οδηγία 2009/16/ΕΚ (όπως τροποποιήθηκε). Όλα τα κράτη μέλη της ΕΕ με θαλάσσιους λιμένες
                  2
               , καθώς και ο Καναδάς, η Ρωσία, η Ισλανδία και η Νορβηγία είναι μέλη του ΜΣ του Παρισιού. Η Ευρωπαϊκή Ένωση δεν είναι μέλος του ΜΣ του Παρισιού.
            
            
               2.2. Η προβλεπόμενη πράξη της επιτροπής ελέγχου των πλοίων από το κράτος του λιμένα του ΜΣ του Παρισιού
            
            
               Προκειμένου ο έλεγχος των πλοίων από το κράτος του λιμένα να λειτουργήσει στην Ένωση, πρέπει να λαμβάνονται κάθε έτος ορισμένες αποφάσεις στο πλαίσιο του ΜΣ του Παρισιού. Οι εν λόγω αποφάσεις λαμβάνονται με συναίνεση στο πλαίσιο της ετήσιας «επιτροπής ελέγχου των πλοίων από το κράτος του λιμένα» (στο εξής: PSCC) που συνέρχεται κάθε έτος, τον Μάιο. Δυνάμει της οδηγίας 2009/16/ΕΚ, οι αποφάσεις που λαμβάνονται από τον κατάλληλο αρμόδιο φορέα του ΜΣ του Παρισιού καθίστανται δεσμευτικές για τα κράτη μέλη της ΕΕ.
            
            
               3. Θέση που πρέπει να ληφθεί εξ ονόματος της Ένωσης
            
            
               Σύμφωνα με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης, η θέση που πρέπει να ληφθεί εξ ονόματος της Ένωσης σε διεθνείς οργανισμούς όπως το ΜΣ του Παρισιού, όταν καλούνται να θεσπίσουν πράξεις που παράγουν έννομα αποτελέσματα, πρέπει να καθορίζεται με απόφαση του Συμβουλίου, έπειτα από πρόταση της Επιτροπής.
            
            
               Το 2016 με την απόφαση (ΕΕ) 2016/381 του Συμβουλίου
                  3
                καθορίστηκε η θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της PSCC για την περίοδο 2016-2019. Η απόφαση του Συμβουλίου καταρτίστηκε σύμφωνα με προσέγγιση σε δύο στάδια. Οι κατευθυντήριες αρχές και οι προσανατολισμοί της θέσης της Ένωσης καθορίζονταν σε πολυετή βάση στην ίδια την απόφαση. Η θέση αυτή προσαρμοζόταν για κάθε ετήσια συνεδρίαση της PSCC με ανεπίσημα έγγραφα της Επιτροπής που υποβάλλονταν προς συζήτηση στην ομάδα «Θαλάσσιες μεταφορές» του Συμβουλίου. Η παρούσα πρόταση έχει ως στόχο τον καθορισμό της θέσης της Ένωσης στο πλαίσιο της PSCC για την περίοδο 2020-2024. 
            
            
               Η προσέγγιση που προβλέπεται στην παρούσα πρόταση οφείλεται στα χαρακτηριστικά της διαδικασίας λήψης αποφάσεων που καθορίζεται στο ΜΣ του Παρισιού. Σύμφωνα με τον εσωτερικό κανονισμό λειτουργίας του ΜΣ του Παρισιού καθορίζεται σε έξι εβδομάδες πριν από τη συνεδρίαση της PSCC η καταληκτική ημερομηνία για την υποβολή εγγράφων από τα μέλη και τις ομάδες εργασίας του ΜΣ του Παρισιού που είναι επιφορτισμένες με την εκπόνηση κατευθυντήριων γραμμών και εντολών. Μόνο τότε είναι διαθέσιμα όλα τα υποβληθέντα έγγραφα και είναι σε θέση η Επιτροπή να αρχίσει την ανάλυσή της, με σκοπό την εκπόνηση πρότασης για συντονισμένη θέση της Ένωσης σύμφωνα με το άρθρο 218 παράγραφος 9 της ΣΛΕΕ, η οποία πρέπει στη συνέχεια να εγκριθεί από το Συμβούλιο. Επειδή είναι στενά τα χρονικά περιθώρια για την εν λόγω ανάλυση, την εκπόνηση της πρότασης της Επιτροπής και την έγκρισή της από το Συμβούλιο, η διαδικασία για την εξειδίκευση της θέσης της Ένωσης σε ετήσια βάση παρατίθεται στο παράρτημα 2. 
            
            
               4.Νομική Βάση
            
            
               4.1. Διαδικαστική νομική βάση 
            
            
               4.1.1. Αρχές 
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας». 
            
            
               Το άρθρο 218 παράγραφος 9 της ΣΛΕΕ εφαρμόζεται ανεξάρτητα από το αν η Ένωση είναι μέλος του σχετικού οργάνου ή μέρος της συμφωνίας
                  4
               . 
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει επίσης κείμενα που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  5
               . 
            
         
         
            
               4.1.2. Εφαρμογή στην προκειμένη περίπτωση 
            
            
               Το ΜΣ του Παρισιού είναι όργανο που συστάθηκε με συμφωνία.
            
            
               Η πράξη την οποία καλείται να εγκρίνει το ΜΣ του Παρισιού συνιστά πράξη που παράγει έννομα αποτελέσματα. Η προβλεπόμενη πράξη είναι ικανή να επηρεάσει με καθοριστικό τρόπο το περιεχόμενο της νομοθεσίας της ΕΕ, και συγκεκριμένα την οδηγία 2009/16/ΕΚ σχετικά με τον έλεγχο των πλοίων από το κράτος του λιμένα, διότι η PSCC του ΜΣ του Παρισιού θεσπίζει ορισμένες αποφάσεις που πρέπει να λαμβάνονται κάθε χρόνο για την ορθή λειτουργία της οδηγίας. 
            
            
               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας. Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2. Ουσιαστική νομική βάση 
            
            
               4.2.1. Αρχές 
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα. 
            
            
               4.2.2. Εφαρμογή στην προκειμένη περίπτωση 
            
            
               Ο κύριος στόχος και το περιεχόμενο της προβλεπόμενης πράξης αφορούν τις μεταφορές. Ως εκ τούτου, η ουσιαστική νομική βάση της προτεινόμενης απόφασης είναι το άρθρο 100 παράγραφος 2. 
            
            
               4.3. Συμπέρασμα 
            
            
               Νομική βάση της προτεινόμενης απόφασης θα πρέπει να είναι το άρθρο 100 παράγραφος 2, σε συνδυασμό με το άρθρο 218 παράγραφος 9 της ΣΛΕΕ. 
            
            
               2020/0046 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το μνημόνιο συνεννόησης για τον έλεγχο των πλοίων από το κράτος του λιμένα (στο εξής: ΜΣ του Παρισιού) υπογράφηκε στο Παρίσι στις 26 Ιανουαρίου 1982 και παράγει αποτελέσματα από την 1η Ιουλίου 1982. Σύμφωνα με το σημείο 8.1 του ΜΣ του Παρισιού, κάθε ναυτιλιακή αρχή μπορεί να προτείνει τροποποιήσεις σε αυτήν. Επιπλέον, σύμφωνα με το σημείο 7.1 του ΜΣ του Παρισιού, η επιτροπή ελέγχου των πλοίων από το κράτος του λιμένα (στο εξής: PSCC) αποτελείται από έναν εκπρόσωπο κάθε ναυτιλιακής αρχής και της Επιτροπής και έχει τις αρμοδιότητες που ορίζονται στο σημείο 7.3. Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στην PSCC, καθώς οι αποφάσεις που λαμβάνονται από το αρμόδιο όργανο του ΜΣ του Παρισιού είναι σημαντικές για το νομικό πλαίσιο της Ένωσης, δηλαδή την οδηγία 2009/16/ΕΚ του Ευρωπαϊκού Κοινοβουλίου και του Συμβουλίου
                  6
               . 
            
         
         
            
               (2)Το νομικό καθεστώς της Ένωσης σχετικά με τον έλεγχο των πλοίων από το κράτος του λιμένα καθορίζεται στην οδηγία 2009/16/ΕΚ, με την οποία αναδιατυπώνεται και ενισχύεται η προηγούμενη νομοθεσία της Ένωσης που ίσχυε στον εν λόγω τομέα από το 1995. Το νομικό καθεστώς της Ένωσης βασίζεται στην προϋπάρχουσα δομή του μνημονίου συνεννόησης του Παρισιού για τον έλεγχο των πλοίων από το κράτος του λιμένα, διεθνούς οργανισμού που δημιουργήθηκε το 1982. Όσον αφορά τα κράτη μέλη, η οδηγία 2009/16/ΕΚ εντάσσει στο πεδίο εφαρμογής του δικαίου της Ένωσης τις διαδικασίες, τα εργαλεία και τις εργασίες του ΜΣ του Παρισιού.
            
            
               (3)Η PSCC του ΜΣ του Παρισιού συνέρχεται σε ετήσια βάση και, κατά τις συνεδριάσεις της, αποφασίζει σχετικά με ορισμένα θέματα της ημερήσιας διάταξης που είναι αναγκαία για τη λειτουργία της οδηγίας 2009/16/ΕΚ. 
            
            
               (4)Σύμφωνα με τον εσωτερικό κανονισμό λειτουργίας του ΜΣ του Παρισιού καθορίζεται σε έξι εβδομάδες πριν από τη συνεδρίαση της PSCC η καταληκτική ημερομηνία για την υποβολή εγγράφων από τα μέλη και τις ομάδες εργασίας του ΜΣ του Παρισιού που είναι επιφορτισμένες με την εκπόνηση κατευθυντήριων γραμμών και εντολών. Μόνο τότε είναι διαθέσιμα όλα τα υποβληθέντα έγγραφα και είναι σε θέση η Επιτροπή να αρχίσει την ανάλυσή της, με σκοπό την εκπόνηση πρότασης για συντονισμένη θέση της Ένωσης σύμφωνα με το άρθρο 218 παράγραφος 9 της ΣΛΕΕ. Επειδή είναι στενά τα χρονικά περιθώρια για την εν λόγω ανάλυση και την έγκριση πρότασης, είναι αναγκαίο να καθορίζονται οι κατευθυντήριες αρχές και οι προσανατολισμοί της θέσης της Ένωσης σε πολυετή βάση, καθώς και το πλαίσιο για την εξειδίκευση της θέσης της Ένωσης σε ετήσια βάση. 
            
            
               (5)Η παρούσα απόφαση θα πρέπει να καλύπτει την περίοδο 2020-2024.
            
            
               (6)Η θέση της Ένωσης πρόκειται να εκφραστεί από τα κράτη μέλη της Ένωσης, των οποίων οι ναυτιλιακές αρχές είναι μέλη της PSCC του ΜΣ του Παρισιού, τα οποία ενεργούν από κοινού,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στην ετήσια συνεδρίαση της επιτροπής ελέγχου των πλοίων από το κράτος του λιμένα (στο εξής: PSCC) του μνημονίου συνεννόησης του Παρισιού για τον έλεγχο των πλοίων από το κράτος του λιμένα (στο εξής: ΜΣ του Παρισιού) παρατίθεται στο παράρτημα I της παρούσας απόφασης.
            
            
               Άρθρο 2 
            
            
               Η σε ετήσια βάση εξειδίκευση της θέσης που πρέπει να ληφθεί εξ ονόματος της Ένωσης στις ετήσιες συνεδριάσεις της PSCC του ΜΣ του Παρισιού καθορίζεται στο παράρτημα II της παρούσας απόφασης.
            
            
               Άρθρο 3
            
            
               Η θέση που αναφέρεται στο άρθρο 1 αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο έως την ετήσια συνεδρίαση της PSCC του ΜΣ του Παρισιού το 2024.
            
            
               Άρθρο 4
            
            
               Η θέση που αναφέρεται στο άρθρο 1 εκφράζεται από τα κράτη μέλη της Ένωσης που είναι μέλη της PSCC του ΜΣ του Παρισιού, τα οποία ενεργούν από κοινού.
            
            
               Άρθρο 5 
            
            
               Η παρούσα απόφαση απευθύνεται στα κράτη μέλη.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
                        
               
            
         
         
            
                  
                     (1)
                  
                        Οδηγία 2009/16/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τον έλεγχο των πλοίων από το κράτος λιμένα (ΕΕ L 131 της 28.5.2009, σ. 57).
               
               
                  
                     (2)
                  
                        Το Βέλγιο, η Δανία, η Φινλανδία, η Γαλλία, η Γερμανία, η Ελλάδα, η Ιρλανδία, η Ιταλία, οι Κάτω Χώρες, η Πορτογαλία, η Ισπανία και το Ηνωμένο Βασίλειο προσχώρησαν στο μνημόνιο στις 26 Ιανουαρίου 1982. Η Βουλγαρία προσχώρησε στο μνημόνιο στις 10 Μαΐου 2007. Η Κροατία προσχώρησε στο μνημόνιο στις 8 Νοεμβρίου 1996. Η Κύπρος προσχώρησε στο μνημόνιο στις 12 Μαΐου 2006. Η Εσθονία προσχώρησε στο μνημόνιο στις 12 Μαΐου 2005. Η Λετονία προσχώρησε στο μνημόνιο στις 12 Μαΐου 2005. Η Λιθουανία προσχώρησε στο μνημόνιο στις 12 Μαΐου 2006. Η Μάλτα προσχώρησε στο μνημόνιο στις 12 Μαΐου 2006. Η Πολωνία προσχώρησε στο μνημόνιο στις 27 Νοεμβρίου 1991. Η Ρουμανία προσχώρησε στο μνημόνιο στις 10 Μαΐου 2007. Η Σλοβενία προσχώρησε στο μνημόνιο στις 15 Μαΐου 2003.
               
               
                  
                     (3)
                  
                        Απόφαση (ΕΕ) 2016/381 του Συμβουλίου, της 14ης Μαρτίου 2016, σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης των Παρισίων για τον έλεγχο των πλοίων από το κράτος του λιμένα (ΕΕ L 72 της 17.3.2016, σ. 53).
               
               
                  
                     (4)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψη 64.
               
               
                  
                     (5)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.
               
               
                  
                     (6)
                  
                        Οδηγία 2009/16/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τον έλεγχο των πλοίων από το κράτος λιμένα (ΕΕ L 131 της 28.5.2009, σ. 57).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.3.2020
            COM(2020) 117 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα
            
               
         
         
            
               ΠΑΡΑΡΤΗΜΑ I
            
            
               Η θέση που πρέπει να ληφθεί, εξ ονόματος της Ευρωπαϊκής Ένωσης, στο μνημόνιο συνεννόησης του Παρισιού για τον έλεγχο των πλοίων από το κράτος του λιμένα
            
            
               Κατευθυντήριες αρχές
            
            
               Στο πλαίσιο του μνημονίου συνεννόησης του Παρισιού για τον έλεγχο των πλοίων από το κράτος του λιμένα (στο εξής: ΜΣ του Παρισιού), η Ένωση: 
            
            
               α)
                     ενεργεί σύμφωνα με τους στόχους τους οποίους επιδιώκει η Ένωση, ιδίως για τη βελτίωση της ασφάλειας στη θάλασσα, της πρόληψης της ρύπανσης και των συνθηκών διαβίωσης και εργασίας επί των πλοίων, με τη δραστική μείωση του αριθμού των πλοίων που δεν ανταποκρίνονται στα πρότυπα μέσω της αυστηρής εφαρμογής των διεθνών συμβάσεων και κωδίκων·
            
            
               β)
                     προωθεί την εφαρμογή εναρμονισμένης προσέγγισης από τα μέλη του ΜΣ του Παρισιού για την αποτελεσματική επιβολή των εν λόγω διεθνών προτύπων στα πλοία που πλέουν στα ύδατα τα οποία υπάγονται στη δικαιοδοσία τους και χρησιμοποιούν τους λιμένες τους· 
            
            
               γ)
                     συνεργάζεται στο πλαίσιο του ΜΣ του Παρισιού με στόχο την καθιέρωση προγράμματος πλήρους επιθεώρησης και τη δίκαιη κατανομή του φόρτου επιθεωρήσεων, ιδίως με την έκδοση της ετήσιας υποχρέωσης επιθεωρήσεων που καθορίζεται με τη συμφωνηθείσα μεθοδολογία που προβλέπεται στο παράρτημα 11 του ΜΣ του Παρισιού· 
            
            
               δ)
                     προωθεί στο πλαίσιο του ΜΣ του Παρισιού την πρόσληψη, τη διατήρηση και την εκπαίδευση από τα μέλη του ΜΣ του Παρισιού του απαιτούμενου αριθμού προσωπικού, στο οποίο συγκαταλέγονται οι επιθεωρητές με τα κατάλληλα προσόντα, λαμβάνοντας υπόψη τον όγκο και τα χαρακτηριστικά της κίνησης πλοίων σε κάθε λιμένα·
            
            
               ε)
                     διασφαλίζει ότι τα μέτρα που εγκρίνονται στο πλαίσιο του ΜΣ του Παρισιού συνάδουν με το διεθνές δίκαιο, και ιδίως με τις διεθνείς συμβάσεις και κώδικες σχετικά με την ασφάλεια στη θάλασσα, την πρόληψη της ρύπανσης και τις συνθήκες διαβίωσης και εργασίας επί των πλοίων·
            
            
               στ)
                     προωθεί την ανάπτυξη κοινών προσεγγίσεων με άλλους οργανισμούς που διενεργούν τον έλεγχο των πλοίων από το κράτος του λιμένα·
            
            
               ζ)
                     εξασφαλίζει τη συνοχή με τις λοιπές πολιτικές της Ένωσης, ιδίως στους τομείς των εξωτερικών σχέσεων, της ασφάλειας και του περιβάλλοντος.
            
            
               Προσανατολισμοί
            
            
               Προκειμένου να εξασφαλιστεί η ομαλή λειτουργία από έτος σε έτος του καθεστώτος της Ένωσης για τον έλεγχο των πλοίων από το κράτος του λιμένα σύμφωνα με την οδηγία 2009/16/ΕΚ, η Ένωση επιδιώκει να στηρίξει την έγκριση των ακόλουθων δράσεων από το ΜΣ του Παρισιού:
            
            
               1.
                     λαμβάνονται υπόψη τα ακόλουθα στοιχεία της κατηγορίας κινδύνου πλοίων που χρησιμοποιούνται για την επιλογή των σκαφών προς επιθεώρηση:
            
            
               α)
                     ο λευκός, ο γκρίζος και ο μαύρος κατάλογος κρατών σημαίας σύμφωνα με τον μαθηματικό τύπο που καταρτίστηκε από το ΜΣ του Παρισιού και παρατίθεται στο παράρτημα του κανονισμού (ΕΕ) αριθ. 801/2010 της Επιτροπής
                  1
               · 
            
            
               β)
                     ο κατάλογος επιδόσεων των αναγνωρισμένων οργανισμών, σύμφωνα με τη μεθοδολογία που εγκρίθηκε από την επιτροπή ελέγχου των πλοίων από το κράτος του λιμένα (PSCC) κατά την 37η συνεδρίαση της εν λόγω επιτροπής, τον Μάιο του 2004 (σημείο 4.5.2 της ημερήσιας διάταξης)·
            
            
               γ)
                     ο μέσος όρος του λόγου ελλείψεων και κράτησης των πλοίων στον μαθηματικό τύπο για τον καθορισμό των επιδόσεων εταιρείας με βάση το παράρτημα του κανονισμού (ΕΕ) αριθ. 802/2010 της Επιτροπής
                  2
               ·
            
            
               2.
                     διασφαλίζεται ότι κάθε τροποποίηση ή επικαιροποίηση των διαδικασιών και των κατευθυντήριων γραμμών του ΜΣ του Παρισιού συνάδει με τους στόχους της Ένωσης, ιδίως όσον αφορά τη βελτίωση της ασφάλειας στη θάλασσα, της πρόληψης της ρύπανσης και των συνθηκών διαβίωσης και εργασίας επί των πλοίων.
            
         
         
            
                  
                     (1)
                  
                        Κανονισμός (ΕΕ) αριθ. 801/2010 της Επιτροπής, της 13ης Σεπτεμβρίου 2010, σχετικά με την εφαρμογή του άρθρου 10 παράγραφος 3 της οδηγίας 2009/16/ΕΚ του Ευρωπαϊκού Κοινοβουλίου και του Συμβουλίου όσον αφορά τα κριτήρια του κράτους σημαίας (ΕΕ L 241 της 14.9.2010, σ. 1).
               
               
                  
                     (2)
                  
                        Κανονισμός (ΕΕ) αριθ. 802/2010 της Επιτροπής, της 13ης Σεπτεμβρίου 2010, σχετικά με την εφαρμογή του άρθρου 10 παράγραφος 3 και του άρθρου 27 της οδηγίας 2009/16/ΕΚ του Ευρωπαϊκού Κοινοβουλίου και του Συμβουλίου όσον αφορά τις επιδόσεις των εταιρειών (ΕΕ L 241 της 14.9.2010, σ. 4).
               
            
      
    ---documentbreak--- NA ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.3.2020
            COM(2020) 117 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα
            
               
         
         
            
               ΠΑΡΑΡΤΗΜΑ II
            
            
               Εξειδίκευση σε ετήσια βάση της θέσης που πρέπει να ληφθεί εξ ονόματος της Ένωσης στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα
            
            
               Πριν από κάθε ετήσια συνεδρίαση της επιτροπής ελέγχου των πλοίων από το κράτος του λιμένα (στο εξής: PSCC) του μνημονίου συνεννόησης του Παρισιού για τον έλεγχο των πλοίων από το κράτος του λιμένα, αναλαμβάνονται οι απαραίτητες ενέργειες ώστε στη θέση που πρέπει να ληφθεί εξ ονόματος της Ένωσης να λαμβάνονται υπόψη όλες οι σχετικές πληροφορίες που διαβιβάζονται στην Επιτροπή, καθώς και κάθε προς συζήτηση έγγραφο που εμπίπτει στην αρμοδιότητα της Ένωσης, σύμφωνα με τις κατευθυντήριες αρχές και τους προσανατολισμούς που παρατίθενται στο παράρτημα I.
            
            
               Για τον σκοπό αυτό και βάσει των εν λόγω πληροφοριών, οι υπηρεσίες της Επιτροπής διαβιβάζουν εγκαίρως στο Συμβούλιο ή στα προπαρασκευαστικά του όργανα, πριν από τη συνεδρίαση της PSCC, προπαρασκευαστικό έγγραφο όπου παρουσιάζονται αναλυτικά τα στοιχεία της προβλεπόμενης θέσης, προκειμένου να συζητηθούν και να εγκριθούν.
            
            
               Η προβλεπόμενη στο προπαρασκευαστικό έγγραφο θέση που πρέπει να ληφθεί εξ ονόματος της Ένωσης θεωρείται ως εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας είκοσι ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.